रामगंजमंडी क्षेत्र की 5 सड़कों के लिए 222.25 लाख स्वीकृत
कोटा| रामगंजमंडीविधानसभा क्षेत्र में 5 गांवों को संपर्क सड़कों से जोड़ा जाएगा। इसके लिए कृषि विपणन विभाग ने 222.25 लाख रुपए स्वीकृत किए हैं। विधायक चंद्रकांता मेघवाल ने बताया कि किसानों की समस्याओं को देखते हुए इन पांचों सड़कों के लिए कृषि मंत्री से मिली थीं, अब विभाग ने इनकी स्वीकृति जारी कर दी है। इसके तहत 32 लाख रुपए की लागत से पीपाखेड़ी से उम्मेदपुरा 0.80 किमी, 53.75 लाख से अरनिया से गोला 1.25 किमी, 42.50 लाख से एनएच-12 से खीमच 0.70 किमी, 77 लाख से जुल्मी सुकेत रोड से लखारिया तक 1.5 किमी, 17 लाख से सुकेत रोड से सुरेडा 0.40 किमी तक सड़कों का निर्माण होगा।
सड़कों की स्वीकृति पर भाजपा सुकेत मंडल अध्यक्ष धीरज सिंह सिसौदिया, रामगंजमंडी नगर अध्यक्ष नरेंद्र काला, किसान नेता कमलेंद्र सिंह हाड़ा, पीपाखेड़ी सरपंच गिरजेश वैष्णव, अरनिया सरपंच रामदयाल गुर्जर, खीमच सरपंच अब्दुल सलाम आदि ने विधायक कृषि मंत्री का आभार व्यक्त किया है।
hin_Deva hin_Deva hin_Deva